Saverna kolhoos

Saverna kolhoos oli kolhoos Põlva rajoonis Valgjärve külanõukogus. Kolhoosi keskus asus Savernas.

Saverna kolhoos moodustati 1972. aastal, sellega liideti endine Veski sovhoos.Maaritsa, Vissi ja Krüüdneri külade arengukava 2006–2010 1987. aastal eraldus Saverna kolhoosist Maaritsa kolhoos.Valgjärve valla arengukava 2014–2023

Kolhoosi kogupindala 1978. aasta seisuga oli 7900 ha, 1987. aasta seisuga oli üldpindala suurenenud 10 500 hektarini, millest ligi 4500 ha oli haritavat maad ja üle 3000 ha metsamaad. 1976. aasta seisuga oli kolhoosil umbes 470 töötajat.Jaan Kappo. Põlva rajoon. Siin- ja sealpool maanteed. Tallinn: Eesti Raamat, 1989, lk 64–65Nõukogude Eesti. Entsüklopeediline teatmeteos. Tallinn: Valgus, 1978, lk 368

Kolhoosi peamised tegevussuunad olid veisekasvatus ja seakasvatus.Alfred Kasepalu. Põllumajandus. Põlva rajoonis. Tallinn: Eesti NSV Teaduste Akadeemia kodu-uurimise komisjon, 1978 Kolhoosil oli eesti punase karja ja suurt valget tõugu sigade tõufarm. Tegeleti ka kartulikasvatusega.

Kolhoosi esimees aastatel 1953–1988 oli Pjotr Basistjuk, aastatel 1988–1994 Ervin Antalainen.Rein Raudvere. Põlvamaa kolhoosi­esimehed pidasid suvepäevi. Maaleht, 27. juuni 2015

Viited

Kategooria:Eesti NSV kolhoosid
Kategooria:Põlva rajoon